Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: fedezetek minõsítésének és értékelésének szempontjairól szóló 14/2001. (III. 9.) PM rendelet szerint
Paragraph Index: 776

fedezetek minõsítésének és értékelésének szempontjairól szóló 14/2001. (III. 9.) PM rendelet szerint meghatározott fogalom. Az átlagkamatláb számításánál nem kell figyelembe venni a követelések között kimutatott esedékes, ki nem fizetett, de függõvé nem tett kamatok, kamatjellegû jutalékok állományát sem (amennyiben ezek nem kamatoznak). Amennyiben az adatszolgáltatás állományi tábláiban valamely soron azért nem szerepel kamatláb, mert a felügyeleti mérleg vonatkozó állományai csak rossz hiteleket vagy a követelések között kimutatott esedékes, ki nem fizetett, de függõvé nem tett kamatokat, kamatjellegû jutalékokat tartalmaznak, az aktuális és évesített kamatlábra is „na”-t értéket kell jelenteni. Az interest-pool típusú (számlaegyenleg átvezetéssel nem járó) cash-pool szolgáltatás keretében rendszeres idõközönként elszámolt kamatkülönbözetet az adatszolgáltatásban nem kell figyelembe venni. Az euróban denominált új szerzõdések szerzõdésértékét a felügyeleti mérleggel megegyezõ módon (az MNB által közzétett, a hó utolsó napján érvényes hivatalos devizaárfolyamon) kell forintra átszámítani.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes